მარგარეტ ბასბი

**მარგარეტ ბასბი** (; დ. 11 ოქტომბერი, 1944), ასევე ცნობილია, როგორც *Nana Akua Ackon* — გაერთიანებული სამეფოში მოღვაწე, წარმოშობით განელი გამომცემელი, რედაქტორი, და მწერალი. ის იყო ბრიტანეთის ყველაზე ახალგაზრდა და პირველი შავკანიანი ქალი გამომცემელი, როდესაც 1960-იანებში მან კლივ ელიზონთან ერთად ლონდონში დააფუძნა საგამომცემლო სახლი Allison & Busby.

## განათლება 
მარგარეტი 1944 წელს დაიბადა ბრიტანეთის კოლონია ოქროს ნაპირის (დღევანდელი განა) დედაქალაქ აკრაში, ჯორჯ და სარა ბასბების ოჯახში. მის მშობლებს ოჯახური კავშირები ჰქონდათ კარიბებში, კერძოდ: ტრინიდადი და ტობაგოში, ბარბადოსში და დომინიკაში. მამამისი იყო კვამე ნკრუმას მენტორის ჯორჯ პადმორისს მეგობარი და სირილ ჯეიმზის კლასელი. სარას მამა ჯორჯ ჯეიმზ ქრისტიანი იყო 1900 წელს ლონდონში ჩატარებული პირველი პან-აფრიკული კონფერენციის დელეგატი.

სკოლის დასრულების შემდეგ მარგარეტი სწავლობდა რედფორდის კოლეჯში, ლონდონის უნივერსიტეტში. სადაც ის გახდა კოლეჯის ლიტერატურული ჟურნალის რედაქტორი და გამოსცემდა საკუთარ ლექსებს. ის ბრიტანელ ჯაზ მუსიკოსსა და განმანათლებელ ლიონელ გრიგსონზე (1942–1994) დაქორწინდა. მათ გამოცეს მრავალი მნიშვნელოვანი ავტორი, მათ შორის: სირილ ჯეიმზი, როზა გაი,  ადრიან მიჩელი, მიამატო მუსაში, არტურ მეიმანი, ჰანტერ სკოტ ტომპსონი, მაიკლ მურკოკი და ენდრიუ სალკი.

სანამ მარგარეტი აირჩევდა თავისუფალი რედაქტორის, მწერალის და კრიტიკოსის კარიერას ის Earthscan-ის რედაქტორის იყო. The Independent-ის და სხვა როგორც ზოგადი ასევე ლიტერატურაზე სპეციალიზებული გამოცემებისთვის. მის მიერ გაკეთებული მიმოხილვების სიაში არიან ისეთი ავტორები როგორიცაა: გვენდოლინ ბრუკსი, ჯუნ იორდანი, ტონი კადე ბამბარა, ფლორინს კენედი, აუგუსტ ვილსონი და ჯერალდინ კონორი.

გვიანი 1960-იანების შემდეგ რეგულარულად მუშაობდა რადიოსთვის. მას მიჰყავდა ლიტერატურული გადაცემა *London Line*, ასევე ჰქონდა BBC World Service ისი გადაცემა *Break For Women* და მოგვიანებით Spectrum Radio-ზე *Talking Africa*. გამოდიოდა სხვა და სხვა პროგრამებში მათ შორის ამერიკის შეერთებულ შტატებში Democracy Now!-ში.

## ლიტერატურული აქტივობა 
ის მუდმივად მუშაობდა საგამომცემლო საქმიანობაში მეტი მრავალფეროვნების შესატანად და 1980-იანებში იყო ორგანიზაცია *Greater Access to Publishing*-ის დამფუძნებელი წევრი. ორგანიზაცია ეწეოდა ბრიტანულ საგამომცემლო ბიზნეში მეტი შავკანიანის ჩართულობის კამპანიას. არის *Independent Black Publishers *-ის მფარველი.

იყო მრავალი ლიტერატურული კონკურსის ჟიური, მათ შორის: კაენის პრიზი, ქალთა პრიზი მხატვრული ლიტერატურისათვის, დამოუკიდებელი უცხოენოვანი მხატვრული ლიტერატურა, პრიზი კარიბის ლიტერატურისთვის და აფრიკა39.

იყო სხვა და სხვა კულტურული ორგანიზაციების საბჭოს წევრი, მათ შორის: აფრიკის ცენტრი ლონდონში, English PEN, სამეფო ლიტერატურული ფონდი, Wasafiri.

2018 წელს ქალთა საარჩევნო უფლებების ასი წლისთავზე ჟურნალ The Voice-მა მარგარეტი დაასახელ რვა შავკანიან ქალს შორის რომლებმაც ბრიტანეთის განვითარებაში წვლილი შეიტანეს.

## ჯილდოები 
* 1970: Society of Young Publishers-ის ჯილდო
* 1993: *Pandora Award*
* 1999: Race in the Media Award რადიო შოუსთვის *Minty Alley*
* 1999: განის ტრადიციული წოდება - Nana Akua Ackon, კეიპ-კოსტი
* 2004: Open University-საპატიო დოქტორი ხელოვნების და მეცნიერების სამსახურისთვის.
* 2006: ბრიტანეთის იმპერიის ორდენის ოფიცერი ლიტერატურული და საგამომცემლო საქმიანობისთვის
* 2011: საპატიო სტიპენდია, დედოფალი მარის ლონდონის უნივერსიტეტი
* 2015: Henry Swanzy Award კარიბების გამორჩეული სამსახურისთვის
* 2015: გაერთიანებული სამეფოს აფრიკული მემკვიდრეობის მაღალი მიღწევების აღიარების ჯილდო from the House of Amau
* 2015: (Pan African Writers Association) PAWA- საპატიო წევრობის ჯილდო, განა.
* 2017: ლიტერატურის სამეფო საზოგადოების საპატიო წევრად არჩევა და Benson Medal-ით დაჯილდოება.

## რესურსები ინტერნეტში 
* Articles by Margaret Busby, Journalisted.
* "Women's History Month: We Celebrate Margaret Busby OBE" , *The Voice*, 31 March 2017.

## სქოლიიო 
კატეგორია:დაბადებული 11 ოქტომბერი
კატეგორია:დაბადებული 1944
კატეგორია:ბრიტანელი მწერლები
კატეგორია:ბრიტანელი ჟურნალისტები
კატეგორია:ცოცხალი ადამიანები